Държавен вестник, бр. 106, 2004 г., стр. 22

С Т Р .  22
Д Ъ Р Ж А В Е Н   В Е С Т Н И К
Б Р О Й  106
(2) Началникът, а в негово отсъствие—опе-
ративният дежурен на структурното звено на
МВР, пряко отговарят за задържаните.
Чл. 28. За охрана на задържан, настанен в
болнично заведение, се изготвят инструкции,
които се съгласуват с административното ръ-
ководство на заведението.
Чл. 29. (1) На всеки задържан, изтърпяващ
наказание, се осигурява храна в общоприетото
време за закуска, обяд и вечеря съгласно пра-
вилника по чл. 19, ал. 2.
(2) При осигуряване на храна се следи да не
се увреди здравето на задържания поради нару-
шаване на диета и за направените медицински
предписания.
(3) Осигурената храна не бива да е в проти-
воречие с личните предпочитания на задържа-
ния, свързани със спазването на определени
религиозни норми.
Чл. 30. Задържаният не може да бъде огра-
ничаван от възможностите за получаване на
лични вещи за хигиенни нужди и храна, закупе-
на с негови средства или получена от негови
близки, като времето, честотата и целесъобраз-
ността на получаването им се определят и кон-
тролират от охраняващия го служител.
Чл. 31. (1) След изтичане на срока за изтър-
пяване на наложеното административно нака-
зание “задържане в структурните звена на МВР”
задържаният се освобождава.
(2) В книгата по чл. 17, ал. 3, т. 7 се записва
точният час на освобождаване на задържания.
(3) Преди освобождаването на задържания
се извършва медицински преглед, като в съ-
щата книга се отбелязва и здравословното му
състояние.
Чл. 32. (1) Право на достъп и осъществяване
на контрол за спазване на човешките права, реда
и режима в помещенията, където са настанени
задържани за изтърпяване на наказанието “за-
държане в структурното звено на МВР”, имат
международни и неправителствени организа-
ции, свързани с тази дейност и упълномощени
съгласно международните ангажименти на Ре-
публика България или от съответните компе-
тентни национални институции.
(2) Достъп до помещенията за задържане
и до задържаните се осигурява и на междуна-
родни експерти, които могат да ги посещават
по силата на международни договори и кон-
венции, ратифицирани от Република Бълга-
рия. В тези случаи се спазват изискванията на
съответния акт.
(3) Режимът за достъп на представители на
неправителствени организации и други органи
и институции, осъществяващи граждански кон-
трол върху дейността на МВР, е предварител-
но-уведомителен и се осъществява по реда за
пропускателния режим в МВР.
(4) Посещенията и проверките, извършени
по ал. 1, 2 и 3, се отразяват в книгата за контрол
по чл. 17, ал. 3, т. 9.
Чл. 33. Ръководителят на структурното
звено на МВР и ръководителите, чийто из-
пълнителски състав осъществява дейност,
свързана с лицата, изтърпяващи наказание-
то “задържане в структурно звено на МВР”,
системно я контролират и анализират и пред-
приемат своевременно необходимите мерки
за отстраняване на слабостите и предпостав-
ките за нарушаване на правата на задържа-
ните, както и на процедурите, свързани с
пребиваването им в помещенията за изтър-
пяване на наказанието.
Преходни и заключителни разпоредби
§ 1. Правилникът се издава на основание
чл. 9, ал. 2 УБДХ.
§ 2. Правилникът влиза в сила от датата на
обнародването му в “Държавен вестник”.
§ 3. Несъответствията с изискванията за из-
граждане на помещения за изтърпяване на на-
казанието “задържане в структурното звено на
МВР” и оборудването в тях, с изключение на
санитарно-хигиенните стандарти, се отстраня-
ват не по-късно от две години от датата на вли-
зане в сила на правилника.
Министър на вътрешните работи:
Г. Петканов
Министър на правосъдието:
А. Станков
Приложение № 1
по чл. 17, ал. 3, т. 2
Разписка за приети и предадени вещи и пари
на задържания
Подписаният ...........................................................................
(звание, име, презиме, фамилия)
служител от .......................... удостоверявам, че получих
от лицето.................................................ЕГН ......................
(име, презиме, фамилия)
1. Сума пари ............... лв. словом ............................. лв.
2. ...............
3. ...............
4. ...............
5. ...............
Предал: ...............
(подпис) ............ 200... г.
 Приел: ..................
(дата, час)
Приложение № 2
по чл. 17, ал. 3, т. 3
Разписка за върнати вещи и пари
Подписаният ...........................................................................
(име, презиме, фамилия на задържания)
удостоверявам, че получих обратно
1. Следните вещи: ..............................................................
2. Сума пари ...........  словом ............... лв. от служителя
.....................................................................................................
(звание, име, презиме, фамилия)
............. 200 ... г.
гр. ......................
Получил: ................
Предал: .................
(подпис)
(подпис)